**Асноўныя задачы і функцыі ўпраўлення культуры Магілёўскага аблвыканкама**

**Упраўленне культуры Магілёўскага абласнога выканаўчага камітэта** (далей – Упраўленне) з’яўляецца структурным падраздзяленнем Магілёўскага абласнога выканаўчага камітэта (далей – аблвыканкам), якое ажыццяўляе дзяржаўна-ўладныя паўнамоцтвы ў сферы культуры, надзеленае правамі юрыдычнай асобы, падпарадкоўваецца ў сваёй дзейнасці аблвыканкаму і Міністэрству культуры Рэспублікі Беларусь і ажыццяўляе сваю дзейнасць ва ўзаемадзеянні са структурнымі падраздзяленнямі аблвыканкама, мясцовымі Саветамі дэпутатаў, гарадскімі і раённымі выканаўчымі камітэтамі (далей – гаррайвыканкамы), іншымі арганізацыямі.

***У сістэму ўпраўлення ўваходзяць:***

камунальныя юрыдычныя асобы, маёмасць якіх знаходзіцца ва ўласнасці Магілёўскай вобласці, падпарадкаваныя ўпраўленню;

структурныя падраздзяленні выканкамаў, якія ажыццяўляюць дзяржаўна-ўладныя паўнамоцтвы ў сферы культуры;

арганізацыі, якія ажыццяўляюць рэалізацыю дзяржаўнай палітыкі ў сферы культуры, маёмасць якіх знаходзіцца ва ўласнасці адміністрацыйна-тэрытарыяльных адзінак Магілёўскай вобласці.

***Асноўныя задачы ўпраўлення культуры:***

рэалізацыя на тэрыторыі Магілёўскай вобласці дзяржаўнай палітыкі ў сферы культуры, мастацтва, аховы гісторыка-культурных каштоўнасцей;

спрыянне развіццю прафесійнага і самадзейнага мастацтва, захаванне традыцыйнай народнай культуры (фальклору, рамёстваў, промыслаў і гэтак далей);

садзеянне захаванню на тэрыторыі Магілёўскай вобласці нацыянальнай культурнай спадчыны, якая мае значэнне для народа Беларусі, яго духоўнага і маральнага ўдасканалення, фарміравання нацыянальнай самасвядомасці;

садзеянне стварэнню і папулярызацыі твораў духоўнай і матэрыяльнай культуры, фарміраванню сістэмы эстэтычнага выхавання і ўдасканаленню зместу культурнага вольнага часу насельніцтва;

развіццё супрацоўніцтва з замежнымі краінамі ў сферы культуры.